# data[].attributes.body
- på Danmarkshistorien.dk

# data[].attributes.attachment_link.readable_text
Sønderjyde eller fynbo?

Den 25. februar 1851 blev der født en dansker, der fik et usædvanligt livsforløb. Han blev døbt Christian eller Christen Madsen, men blev senere i USA kendt under navnet 'Chris Madsen'. Han var en almindelig dreng fra landet og levede sine første 25 år i Danmark/Europa relativt ubemærket.

Der er enighed om hans fødselstidspunkt, men stor usikkerhed om, hvor i Danmark han egentlig blev født. I sine selvbiografier fra hhv. 1921, Med Sabel og Pistol og 1942, Under Three Flags hævder Chris Madsen at være født i Sønderjylland, i nærheden af Flensborg, måske lige nord eller syd for den nuværende grænse mellem Danmark og Tyskland. Området var dengang en del af hertugdømmet Slesvig, der indtil 1864 hørte til Danmark.

Chris Madsen beskriver i sine erindringer fra 1942 selv sit fødested:

"I was born in the Danish Province of Schleswig on the 25th of February, 1851 [...]. My mother's residence was close to the main road between Hamburg and the Scandinavian States [...].My mother had been appointed Postmaster to handle the mail for the inhabitants residing for miles around her place" (Madsen, 1942, s.2).

Senere i samme publikation, hvor Chris Madsen beretter om 2. Slesvigske Krig, uddyber han fødehjemmets placering:

"Therefore the Danish army was not overtaken until it had reached Oversee and Sankelmark, close to my old home" (Madsen, 1942, s.8).

I en række dokumenter, der findes på Forskningsafdelingen ved det Danske Centralbibliotek for Sydslesvig i Flensborg, præciseres lokaliseringen af barndomshjemmet yderligere til Flensborg bydelen "Jaruplund" (på tysk: Jarplund). Chris Madsen kunne angiveligt se spiret fra Diakon-hospitalet i Flensborg fra sit fødehjem. Det tårn findes stadig og er ikke særligt højt og iøjnefaldende, så det begrænser det område, barndomshjemmet kan have befundet sig indenfor.

Den nordjyske forfatter, Leif Ernst (f. 1949) har imidlertid i sin bog Skurk i Danmark. Helt i Amerika. Marshal Chris Madsens skjulte fortid (2003) argumenteret for, at Chris Madsen i virkeligheden blev født i Rørmosehus i udkanten af landsbyen Ørsted på Fyn. Leif Ernst har studeret kirkebøger og lokalarkiver og fundet frem til en Christen Madsen, der blev født dette sted på den nævnte dato, og personen passer på mange måder med den Chris Madsen, som andre kilder har beskrevet.

Der kan imidlertid identificeres fejl og uklarheder i både Chris Madsens selvbiografiske skriverier og i Leif Ernsts bog. Måske var Chris Madsen i virkeligheden både sønderjyde og fynbo, idet familien muligvis flyttede rundt i landet i perioden. Et dansk-amerikansk forskningsprojekt er for tiden (2020-24) i gang med at klarlægge, hvordan Chris Madsens danske barn- og ungdom egentlig forløb.

Barndom og ungdom ifølge Leif Ernst

Den følgende redegørelse bygger på de oplysninger, Leif Ernst har fundet frem til og anser som sandsynlige. Den amerikanske historiker og Chris Madsen-ekspert, Nancy B. Samuelson, har samarbejdet med Leif Ernst og refereret til ham i sine egne publikationer. Deres informationer bygger på grundige undersøgelser, men deres fortolkninger diskuteres fortsat i faglige miljøer, både i Danmark og USA. Ifølge Ernst/Samuelson tog Chris Madsen efter skolegang og et højskoleophold på Fyn til København, hvor han fandt sig et fint job som kusk på Eremitageslottet, den kongelige jagtresidens nord for hovedstaden. Da han i vinteren 1868-69 blev meget syg og indlagt på hospitalet, fik han imidlertid store problemer. Leif Ernsts kilder siger ikke noget om, hvad Chris Madsen fejlede. Men der var ingen mulighed for gratis lægehjælp eller offentlig understøttelse dengang, så Christen blev fyret fra sit gode job, smidt ud af sit lejede værelse og oveni præsenteret for en stor regning fra sygehuset.

I foråret 1869 stod han derfor på gaden i København uden job, penge og bolig og med stor gæld. Han ville hjem til provinsen igen, men han havde ikke råd til transporten. Så mødte han imidlertid en dreven svindler, der præsenterede ham for sin levevej. Christen Madsen indledte angiveligt herefter en tvivlsom løbebane, hvor han tog rundt i Danmark og udgav sig for en uheldig 1864-krigsveteran, der bad om penge, fx til at kunne rejse til Frankrig for at tilslutte sig den franske hær, der stod overfor en krig mod Tyskland, som alle forventede de ville vinde. På den måde kunne Chris Madsen medvirke til at skaffe Danmark det tabte land tilbage. Problemet var bare, at han sandsynligvis aldrig tog til Frankrig men blot beholdt pengene og levede for dem.

Efter et par år blev han imidlertid ifølge Ernst/Samuelson afsløret og i 1874 idømt en fængselsstraf i Vridsløselille Fængsel. Her mødte han angiveligt de fængslede ledere af det dengang forbudte socialdemokrati, bl.a. Louis Pio (1841-1894) og Paul Geleff (1842-1928), som inspirerede ham til at skrive socialistiske digte og til at udvandre til USA i 1875. Pio og Geleff udvandrede også til USA i 1877.

Var Chris Madsen en tid fremmedlegionær i Frankrig - eller småkriminel i Danmark?

Det er veldokumenteret, at Chris Madsen i december 1875 udvandrede til USA, hvor han ankom i januar 1876. Fra det tidspunkt er der tale om en høj grad af overensstemmelse mellem de mange forskellige kilder, især er det dog bemærkelsesværdigt, at denne overensstemmelse fra 1876 også i et vist omfang gælder Ernst/Samuelson og Chris Madsens egne versioner.

Ved landgangen i New York hævdede Chris Madsen over for de amerikanske immigrationsmyndigheder, at han havde deltaget som helt ung ordonnans på dansk side i 2. Slesvigske Krig i 1864. Det er faktisk en mulighed, som der er et vist belæg for. Men Chris Madsen hævdede også i USA, at han efter nogle år i det danske militær, på linje med flere andre danske 1864-veteraner, havde meldt sig som frivillig til den franske fremmedlegion, primært med det formål at kunne medvirke til at skaffe Danmark det tabte land tilbage i den krig mellem Frankrig og Tyskland, som alle forventede måtte komme. Den kom da også i 1870-71, og Fremmedlegionen kæmpede med ved fronterne i det nordlige og østlige Frankrig. Ifølge Chris Madsens egne skriverier deltog han således fx i slaget ved Sedan i efteråret 1870. Han blev taget til fange af tyskerne og sendt i fangelejr, som han dog flygtede fra. Historien om tjenesten ved Fremmedlegionen kan foreløbig kun dokumenteres via Chris Madsens egne skriverier.

Chris Madsens egen version af livsforløbet i årene 1870-74 står i skærende kontrast til Leif Ernsts bog, der hævder at krigsfortællingen om deltagelse i Den Fransk-tyske Krig (1870-71) er en dækhistorie, der skal medvirke til at sløre svindelperioden.

Der er dog også noget, der er fælles i de to meget forskellige versioner af Chris Madsens danske/europæiske periode. Begge beretter, at Chris Madsen voksede op i et Danmark, der var dybt præget af 1864-krigen. I både den fynske og hans egen sønderjyske version af sit liv optræder en storebror, der var indkaldt til og kæmpede i krigen. Også nogle af de rejser Chris Madsen foretog inden udvandringen beskrives begge steder. Et særligt kuriosum er, at begge versioner også beskriver Chris Madsens venskab og møde med den berømte norsk-amerikaner Ole Andreas Hansen (1823-1876), den såkaldte 'Norwegian Giant', der var over 2 meter høj og optrådte på markeder og i cirkus.

Foto af Aarøes Strejfkorps under Vagtmester Hoffmann i foråret 1864. Det var den enhed, Chris Madsens storebror bror Niels kæmpede i under krigen i 1864 ifølge både Chris Madsens selvbiografier og Leif Ernsts bog. Kun to personer er navngivne, men Niels Madsen er muligvis med på fotoet. Vagtmester Hoffmann var en forholdsvis berømt person fra strejfkorpset. Han skrev selv sine erindringer i bogen Fra Krigen 1864 (1892). Interessant er det, at Chris(tian) Madsen ifølge Ernst anvendte Hoffmanns identitet under sine svindelnumre med indsamling af penge til en rejse til Frankrig for at kunne melde sig til Fremmedlegionen. Foto: Det Kongelige Bibliotek

I det amerikanske kavaleri, 1876-1891

I midten af januar 1876 stod Chris Madsen så på havnen i New York. Her blev han hvervet som soldat. På grund af Chris Madsens egne oplysninger om militære erfaringer fra europæiske krige blev han uden ny militær uddannelse sendt direkte til slagmarkerne ude mod vest, hvor en voldsom krig mod den oprindelige befolkning blev udkæmpet på det tidspunkt. Det skete sjældent i det amerikanske militær, at nyhvervede immigrant-soldater på den måde blev sendt direkte i krig, så de samtaler og undersøgelser, Chris Madsen gennemgik hos hvervningsmyndighederne, må på forskellig vis have bekræftet, at han besad militære kompetencer.

Det var et krævende felttog mod den indianske befolkning, som det amerikanske militær havde igangsat i 'det vilde vesten'. I begyndelsen gik det ikke godt for de amerikanske styrker, der led store nederlag. For eksempel ved Rosebud den 17. juni 1876 og igen ved Little Big Horn den 25. juni 1876. Chris Madsen havnede midt i dette dramatiske felttog, hvor han hurtigt kom med i forreste række og selv var ved at blive dræbt i forskellige træfninger, fx i forbindelse med slaget ved Slim Buttes i Dakota Territory den 9. september 1876.

Forsyningsvogn i problemer fra general Crook's felttog i juli-september 1876. Chris Madsen deltog og overlevede, modsat mange andre af de amerikanske soldater. Felttoget, der havde som mål at indfange de Sioux- og Cheyenne-indianere, der havde udslettet general Custer's styrke ved Little Big Horn i Montana den 25. juni 1876, løb fra begyndelsen ind i voldsomme problemer. Styrken havde ringe terrænkendskab og måtte døje med ekstreme vejrforhold med først hedebølge, tørke og præriebrande efterfulgt af uger med skybrud og kraftige tordenvejr, der gjorde det næsten umuligt for Crook's 4.000 mand store styrke at komme frem i de øde egne af Montana-Dakota, hvor indianerne befandt sig. Indianerne førte guerillakrig med nålestiksoperationer mod styrken, der faldt i antal til under det halve, inden felttoget var slut i midten af september 1876. Chris Madsens bedste kammerat, en menig soldat ved navn Milner, blev dræbt i et sådant baghold den 12. september 1876. Chris Madsen var tæt på selv at miste livet i samme træfning. Foto: ©Denver Public Library, Western History Collection, X-31757

Chris Madsen klarede sig særdeles godt under de ekstreme forhold, denne krig bød på. De amerikanske officerer beskrev således krigen som langt vanskeligere end borgerkrigen (1861-65). Tabsprocenten for de amerikanske styrker i 1876-krigen lå på 20-40 %, langt højere end i den 2. Slesvigske Krig, som Chris Madsen (måske) havde erfaring fra. Hvis Ernst/Samuelson har ret i, at Chris Madsen kom direkte fra en flerårig periode med svindel og fængselsophold i Danmark, er det et mysterium, at han fremstod som en så kompetent soldat i den meget krævende og belastende kampagne, han røg hovedkulds ind i. Flere kilder dokumenterer Madsens bedrifter i indianerkrigene, fx Wilson Rankins bog Reminiscences of Frontier Days (1938). Man kan på den baggrund ovenikøbet hævde, at han faktisk nedspiller sin egen rolle i disse krige i sine selvbiografier.

Man kan derfor fastslå, at Chris Madsen viste sig som en dygtig soldat, der de følgende 15 år gjorde fin karriere i det amerikanske kavaleri. Han deltog i adskillige andre krige og slag mod indianerne og vedblev at klare sig godt under ekstreme forhold, fx af vejr- og klimamæssig art. Han blev da også forfremmet, så langt som det var muligt for en ikke-officersuddannet soldat. Han fik også god forståelse for indianernes situation og perspektiv og fik mange personlige venner blandt Amerikas oprindelige folk, hvilket ikke var helt problemfrit for ham. Det samme kan siges om ham, da han senere blev ordenshåndhæver: Han prøvede at forstå de kriminelle og holdt for eksempel god forbindelse med deres familier.

Chris Madsen som amerikansk kavalerist. Foto: Familien Madsen, USA

US Marshall 1891-1915

Efter 15 år i det amerikanske kavaleri fik Chris Madsen i 1891 et betroet og eftertragtet embede som Deputy US Marshal i Oklahoma (der stadig blot var et 'territorium' i 'det vilde vesten', endnu ikke en stat). Han bevarede sin position som marshal i over 20 år, frem til omkring 1915, dog afbrudt af en periode, hvor han blev genindkaldt til militærtjeneste i krigen mod Spanien i 1898-1899.

Som US Marshal spillede Chris Madsen en vigtig rolle i nedkæmpelsen af den omfattende organiserede kriminalitet. Han var fx stærkt involveret i indfangelsen af de berygtede Dalton- og Doolin-bander, der var frygtede bank- og togrøvere i ikke bare Oklahoma, men også i nabostater som Kansas og Texas. De gik ikke af vejen for at dræbe bankpersonale og politifolk, når de udførte deres røverier. Chris Madsen opnåede i den forbindelse en form for heltestatus sammen med kollegerne Bill Tilghman og Heck Thomas. De tre ordenshåndhævere blev senere benævnt som 'The Three Guardsmen of Oklahoma'. Nancy B. Samuelson har dog påpeget, at deres heltestatus var noget overdrevet, idet hun hævder, at de indimellem var mere optaget af bijobberi end af at passe deres offentlige embeder. Hun argumenter i den forbindelse for, at det faktisk mere var bevæbnede borgerværn, der fik ram på banderne, end 'The Three Guardsmen'. Andre amerikanske historikere er uenige i den vurdering.

Chris Madsen som US Marshal, cirka 1892. Foto: University of Oklahoma Libraries. Western History Collection. Fergusson 226

I starten af marshal-perioden stiftede Chris Madsen også familie. Han blev gift med Maggie Morris og fik to børn med hende, en dreng, der blev døbt Christian Reno Madsen (1890-1981), og en pige ved navn Marion Morris Madsen (1889-1952). Sønnen, Christian Reno Madsen, medvirkede ved udarbejdelsen af biografien Trigger Marshal. The Story of Chris Madsen, som udkom i 1958.

Chris Madsens barnebarn, Joan McGrath Madsen, besøgte Danmark i 1984 og bidrog til den research, tv-produceren Stig Thornsohn lavede for DR i forbindelse med produktionen af en drama-dokumentar om Chris Madsens liv. Dokumentaren følger de kilder, der på det tidspunkt var tilgængelige. Jens Okking spillede Chris Madsen i denne film, der blev sendt på DR i 1987. Her ses Joan McGrath Madsen og Jens Okking under indspilningen. © Hanne Lund Larsen.

Chris Madsen fik malaria under krigen mod Spanien i 1898 og var alvorligt syg i næsten et helt år. Han vendte dog tilbage til sit gamle job som US Marshal i Oklahoma omkring år 1900. Han var også aktiv i den spirende naturfredningsbevægelse og i forskellige organisationer, der arbejdede for at forbedre vilkårene for Amerikas oprindelige befolkning. Chris Madsen ledede præsident Arthurs ekspedition til Yellowstone-området i 1883. Ekspeditionen bidrog til oprettelsen af Yellowstone som verdens første nationalpark.

Chris Madsen forblev aktiv som ordenshåndhæver indtil omkring 1915, hvor han som 65-årig gik ind i den nye opblomstrende filmbranche. Han var medstifter af et filmselskab, der producerede westerns. Han fortsatte dog også med politi- og sikkerhedsarbejde på forskellig vis, var frivillig på plejehjem og fungerede som filmkonsulent langt op i livet. Han døde af komplikationerne fra en faldulykke i 1944.

Eftermæle

Chris Madsens danske fortid er fortsat omdiskuteret og delvist udokumenteret. Der forskes derfor stadig i, hvad der konkret skete før hans udvandring i 1875. Omvendt er det med hans 67 år i USA: De er særdeles veldokumenterede og -beskrevne, men hans eftermæle er alligevel også omdiskuteret i USA. Her handler diskussionerne især om hans personlighed: Var han en ægte helt, eller var han mere en opportunist, der udnyttede chancer og muligheder til egen fordel? I USA diskuteres det også, i hvor høj grad Chris Madsen faktisk deltog i de konkrete forbryderjagter og skuddueller: Var han mere en administrator og skrivebordsbetjent end den klassiske revolverhelt, han også fremstilles som?

# data[].attributes.attachment_link.description
Den 25. februar 1851 blev der født en dansker, der fik et usædvanligt livsforløb. Han blev døbt Christian eller Christen Madsen, men blev senere i USA kendt under navnet 'Chris Madsen'. Han var en almindelig dreng fra landet og levede sine første 25 år i Danmark/Europa relativt ubemærket.

# data[].attributes.body
15/11 - 21 kan du komme på kursus på CFU i Odense, og få konkrete ideer til din undervisning med udgangspunkt i Chris Madsen
Med udgangspunkt i beskrivelserne af Chris Madsens lange liv (1851-1944), arbejdes der med immigration og kildearbejde på kurset. Var han en helt eller en skurk? Eller begge dele? En ny og spændende måde at tilgå undervisningen på. Meld dig til kurset her: https://www.ucl.dk/efteruddannelser-og-kurser/kurser-og-konferencer/kurser/chris-madsen-helt-eller-skurk#starter

# data[].attributes.attachment_link.readable_text
Kursus

Med udgangspunkt i beskrivelserne af Chris Madsens lange liv (1851-1944), arbejdes der med immigration og kildearbejde på kurset. Var han en helt eller en skurk? Eller begge dele? En ny og spændende måde at tilgå undervisningen på.

Tilmeld kursus

Nye ideer til historieundervisningen - med fortællingen om Chris Madsen.

Faglig indhold

Chris Madsen (1851-1944) var en spændende og farverig dansk-amerikaner, der kom fra fattige landarbejdervilkår på Fyn men endte som berømt US Marshall i USA. Med udgangspunkt i den fantastiske fortælling arbejdes der på kurset med immigration og kildearbejde i historieundervisningen. På kurset får du inspiration til din undervisning.

Udbytte

Ideer til nye tilgange til historieundervisningen

Indblik i en fantastisk historie, som dine elever kan arbejde med på flere måder

Adgang til en padlet med masser af kilder og inspiration til din undervisning

Målgruppen

Lærere, der underviser i historie.

Er du ikke i målgruppen?

Fortvivl ikke, vi har årligt mere end 300 kurser. Skulle vi mod forventning ikke have et, som passer til dig, så er vores konsulenter og undervisere specialiserede i at lave skræddersyede forløb. Kontakt os på cfu-kursus@ucl.dk for at høre mere.

Forplejning
Kurset er inkl. kaffe m/brød.

# data[].attributes.attachment_link.description
Kursus Med udgangspunkt i beskrivelserne af Chris Madsens lange liv (1851-1944), arbejdes der med immigration og kildearbejde på kurset. Var han en helt eller en skurk? Eller begge dele? En ny og spændende måde at tilgå undervisningen på.

# data[].attributes.body
”En forsyningsvogn i problemer ©Denver Public Library. Western History Collection, X-31757”

# data[].attributes.body
Hest slagtes på Crooks starvation march, august-september 1876. Chris Madsen kan i princippet være en af mændende på billedet. © Denver Public Library. Western History Collection, X-31754).

# data[].attributes.body
Crooks styrker slår lejr på “starvation march” aug-sept 1876. Chris Madsen kan være en af personerne på billedet. © Denver Public Library. X-31539.

# data[].attributes.body
Fra slaget ved Slim Buttes 9.9.1876. Chris Madsen spillede en afgørende rolle i slaget. Billedet viser en såret soldat fra hans regiment. Soldaten føres bort på en improviseret hesteambulance. © Denver Public Library, X-31750

# data[].attributes.body
Oberst Mills, CM’s overordnede i slaget ved Slim Buttes 9.9.1876. Obersten og nogle af hans officerer ses foran en erobret tipi. CM deltog i slaget og spillede en afgørende rolle. © Denver Public Library, Western History Collection, X-31736

# data[].attributes.body
“Stinking Gulch” - i Colorado, som det ser ud i dag. Her ledte CM i efteråret 1878 en lille kolonne soldater til undsætning for en større gruppe omringede kavalerister, som hermed reddede livet. Ved ”Stinking Gulch” fandt CM’s kolonne de sørgerlige rester af en gruppe nybyggere, der var dræbt af Ute-indianerne i krigen med dem i Rocky Mountains 1878-1879. © Warren Watson.

# data[].attributes.body
Chris Madsen som US marshal, cirka 1892. © University of Oklahoma Library, Western History Collection, Fergusson 226)

# data[].attributes.body
Chris Madsens sidste hjem i byen Guthrie, Oklahoma, hvor han boede i årtier. © Warren Watson

# data[].attributes.body
Chris Madsen og hustruen Maggie Madsens gravsten som den ser ud i dag i Oklahoma. © Warren Watson.

# data[].attributes.body
CM’s skrivepult fra tiden som US marshal, cirka 1892-1915. Udstillet på Oklahoma Territorial Museum. © Warren Watson.

# data[].attributes.body
Wesley Merrit ved X’et på billedet. Han var CM’s ledende officer en stor del af de 15 år i det amerikanske militær. © Ejnar Sten Hansen

# data[].attributes.body
Jens Okking som Chris Madsen - under optagelserne til DR TV1 drama-dokumentar 1987. Jens Okking ses sammen med Chris Madsens barnebarn, Joan McGrath Madsen. © Hanne Lund Larsen

# data[].attributes.body
Chris Madsen som US marshal sammen med sit personale cirka 1892. CM sidder yderst til venstre, nederste række.

# data[].attributes.body
I Frans Ørsted Andersens  bog om dansk-amerikanske Chris Madsen, "Et liv på kanten" (2018) omtaler Frans Chris Madsens deltagelse i træfningen med indianere ved Hat Creek / War Bonnet Creek i Nebraska 17.7.1876. Buffalo Bill deltog også. I denne gamle film fra 1913 ser vi Chris Madsen (altså en skuespiller, der spiller ham) cirka 2 minutter inde i klippet. CM er soldaten på bakken der spejder efter indianerne med sin kikkert:

# data[].attributes.body
På Facebook-siden "Dem der drog ud" er der et spændende link til en youtube video med uddrag fra filmen "The Passing of the Oklahoma Outlaws", som Chris Madsen var med til at lave i 1915. Det helt specielle er at sheriffer og forbrydere i høj grad spiller sig selv i filmen, der også er optaget på de korrekte lokaliteter. Frans Ørsted Andersen omtaler også filmen i sin bog om Chris Madsen fra 2018, "Et liv på kanten" - se filmen her:

# data[].attributes.attachment_link.title
Passing of the Oklahoma Outlaws (1915) Fragment

# data[].attributes.body
Chris Madsen takker nej til æresplads i parade.

# data[].attributes.body
Til Buffalo Bills duel med Yellow Hand

# data[].attributes.body
Af Leif Ernst

# data[].attributes.body
Af Frans Ørsted Andersen

# data[].attributes.body
Af Karsten Michaelsen.
Kan lånes på mitcu.dk

# data[].attributes.body
Af Nancy B. Samuelson

# data[].attributes.body
Den usande fortælling?

# data[].attributes.headline
Præriens bedste mand var dansk-amerikaner

# data[].attributes.subject
Præriens bedste mand var dansk-amerikaner

# data[].attributes.body
I Den danske pioneer januar 1944

# data[].attributes.body
I Den danske pinoneer 1999

# data[].attributes.body
I dette dokument finder du ideer til undervisningen med udgangspunkt i padletten og kompetenceområderne for historiefaget. Der vil løbende blive tilføjet nye ideer.

# data[].attributes.headline
Rejsen til Amerika - de danske udvandrere - den store bølge

# data[].attributes.subject
Rejsen til Amerika - de danske udvandrere - den store bølge

# data[].attributes.body
Find og se udsendelsen på mitcfu.dk: https://ucl.mitcfu.dk/TV0000108579 Eller lad dig inspirere af ideerne til historieundervisningen

# data[].attributes.body
Materialet handler om de danske udvandrere der af vidt forskellige grunde opsøger et nyt liv i Amerika. Man kan læse portrætter, autentiske historier om mænd og kvinder, der rejser ud og grundene hertil. Heriblandt Chris Madsen. Bogen kan lånes på CFU.

# data[].attributes.body
I anden udsendelse af "Rejsen til Amerika" hører vi om udbygningen af jernbanen fra New York tværs over landet til San Fransisco, hvilket får store konsekvenser både for udflytningen mod vest og for indianernes livsbetingelser. Det resulterer i det store indianerkrige i 1870´erne, hvor bl.a. danske Chris Madsen, en fynsk plattenslager, deltager og siden ender som sherif i Oklahoma.

# data[].attributes.headline
Følger, når ophavsrettigheder er afklaret

# data[].attributes.subject
Følger, når ophavsrettigheder er afklaret

# data[].attributes.body
Artikel af Nancy B. Samuelson om Chris Madsen.

# data[].attributes.attachment_link.readable_text
Home | Publications| Encyclopedia | Madsen, Chris

MADSEN, CHRIS (1851-1944).

Deputy U.S. Marshal Chris Madsen was born Chris Madsen Rormose in Denmark in 1851. Upon immigrating to the United States in 1876, he dropped Rormose. Madsen told fanciful stories about earlier service in the Danish Army and the French Foreign Legion. Actually, he had been a criminal, and between 1869 and 1874 he had served five sentences in a Copenhagen prison for begging, vagrancy, fraud, and forgery. Prison records reveal Madsen an intelligent but cold, artful scoundrel who had no intention of changing his ways. The records imply that the Danish government paid Madsen's passage to the United States, a common practice by nations to purge habitual criminals.

Arriving in New York City, Madsen enlisted in the U.S. Army on January 21, 1876, and served fifteen years in the Fifth Cavalry. Although he also embellished accounts of his army experience, he did participate in the Bighorn-Yellowstone Expedition shortly after the Battle of the Little Bighorn (1876) and saw significant action against the Ute Indians in September 1879. While serving in the army, Madsen was court-martialed, but acquitted, for stealing government grain; but later convicted for larceny, he served five months in the Wyoming Territorial Penitentiary.

Discharged on January 10, 1891, Madsen became a deputy U.S. marshal under Marshal William Grimes in Oklahoma Territory, a position he held until 1893. Early in 1893 U.S. Marshal Evett D. Nix was relieved from office for gross malfeasance. The federal inspector also recommended that Madsen and others be relieved for filing false reports. Madsen resigned and went to work for the U.S. marshal in the Western District of Missouri.

Later returning to Indian Territory, he was appointed as a special deputy in the territory's Southern District in early March 1898. That year he joined Theodore Roosevelt's Rough Riders, serving as quartermaster sergeant. After the Spanish-American War ended, Madsen returned to Indian Territory and served as a deputy U.S. marshal. After John L. "Jack" Abernathy became U.S. marshal of Oklahoma Territory in February 1906, Madsen worked as his chief deputy. He then became interim U.S. marshal from January 1 to March 31, 1911, because Abernathy was removed from office. After leaving active law enforcement in 1913, Madsen worked as a guard, a court bailiff, and as superintendent at the Union Soldiers' Home.

Madsen had a long career as a deputy U.S. marshal; however, he and various writers greatly inflated his reputation as a "terror to evil doers." Rarely involved in any gunfights, he spent most of his service in administrative work. On January 9, 1944, at age ninety-two Madsen died in the Masonic Home for the Aged in Guthrie while recovering from a broken hip. He was buried in Yukon, Oklahoma.

See also: WILLIAM C. GRIMES, INDIAN TERRITORY, OKLAHOMA TERRITORY, HENRY ANDREW THOMAS

Bibliography

Homer Croy, Trigger Marshal: The Story of Chris Madsen (New York: Duell, Sloan and Pearce, 1958).

Guthrie (Oklahoma) Daily Leader, 10 January 1944.

Nancy B. Samuelson, Shoot From The Lip: The Lives, Legends, and Lies of the Three Guardsmen of Oklahoma and U.S. Marshal Nix (Eastford, Conn.: Shooting Star Press, 1998).

Copyright and Terms of Use

No part of this site may be construed as in the public domain.

Copyright to all articles and other content in the online and print versions of The Encyclopedia of Oklahoma History is held by the Oklahoma Historical Society (OHS). This includes individual articles (copyright to OHS by author assignment) and corporately (as a complete body of work), including web design, graphics, searching functions, and listing/browsing methods. Copyright to all of these materials is protected under United States and International law.

Users agree not to download, copy, modify, sell, lease, rent, reprint, or otherwise distribute these materials, or to link to these materials on another web site, without authorization of the Oklahoma Historical Society. Individual users must determine if their use of the Materials falls under United States copyright law's "Fair Use" guidelines and does not infringe on the proprietary rights of the Oklahoma Historical Society as the legal copyright holder of The Encyclopedia of Oklahoma History and part or in whole.

Photo credits: All photographs presented in the published and online versions of The Encyclopedia of Oklahoma History and Culture are the property of the Oklahoma Historical Society (unless otherwise stated).

Citation

The following (as per The Chicago Manual of Style, 17th edition) is the preferred citation for articles:
Nancy B. Samuelson, "Madsen, Chris," The Encyclopedia of Oklahoma History and Culture, https://www.okhistory.org/publications/enc/entry.php?entry=MA005.

Comments, Suggestions, and Corrections About the Encyclopedia Terms of Use

# data[].attributes.attachment_link.keywords[]
oklahoma lawman law enforcement chris madsen deputy u.s. marshal crime criminal outlaw heck thomas william grimes oklahoma territory indian territory rough  riders guthrie yukon

# data[].attributes.attachment_link.title
Madsen, Chris | The Encyclopedia of Oklahoma History and Culture

# data[].attributes.attachment_link.description
Home | Publications| Encyclopedia | Madsen, Chris Deputy U.S. Marshal Chris Madsen was born Chris Madsen Rormose in Denmark in 1851. Upon immigrating to the United States in 1876, he dropped Rormose. Madsen told fanciful stories about earlier service in the Danish Army and the French Foreign Legion.

# data[].attributes.attachment_link.title
Brev fra Chris Madsen til Russel 1938.pdf

# data[].attributes.body
Arrival N Y Jan. 17. 1876

Vessel: SS Dakota, 2482 tons

Master: William Forsyth

From Liverpool

Nr.4: Christian Madsen, age 24, male, laborer

Nationality: Dutch

Class: Steerage

# data[].attributes.headline
Christen Madsen i Politiets Efterretninger:

# data[].attributes.subject
Christen Madsen i Politiets Efterretninger:

# data[].attributes.body
1871 (side 1, venstre spalte nr. 4) – her huserede han i Præstø: 3668 (kbharkiv.dk)

Anholdelse 1871 (side 1 – højre spalte nr. 1).: 3550 (kbharkiv.dk)

Rekvisition af straffeattest (side 1, højre spalte, nr. 2): 3579 (kbharkiv.dk)

1873 (side 1 højre spalte nr. 7 – fortsætter side 2): 3970 (kbharkiv.dk)

Han er set i Syv Sogn, Ramsø Herred 1874 (side 1, højre spalte, andre meddelelser nr. 1): 4135 (kbharkiv.dk)

Anholdelse i 1874 (side 1, venstre spalte under andre meddelelser nr. 1): 4176 (kbharkiv.dk)

# data[].attributes.headline
Chris Madsens indskrivning i det amerikanske militær. 

# data[].attributes.subject
Chris Madsens indskrivning i det amerikanske militær. 

# data[].attributes.attachment_link.title
Cm indskrivning i det amerikanske militær

# data[].attributes.body
Sådan ser Slim Buttes slagmarken ud i dag. Chris Madsen deltog i slaget her d. 9.9.1876.

# data[].attributes.body
Youtube video fra november 2020, der sætter fokus på Chris Madsen. Videoen er på engelsk, og det anbefales, at der stoppes op og samles op undervejs, hvis den benyttes i undervisningen.

# data[].attributes.headline
Kort om Chris Madsen til forskellige tilgange til arbejdet med Chris Madsens historie og eftermæle

# data[].attributes.subject
Kort om Chris Madsen til forskellige tilgange til arbejdet med Chris Madsens historie og eftermæle

# data[].attributes.attachment_link.title
Chris Madsen artikel tll Slægsforskeren 280121